Muutettu ehdotus: EUROOPAN PARLAMENTIN JA NEUVOSTON DIREKTIIVI elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta (komission EY:n perustamissopimuksen 250 (2) artiklan nojalla esittämä)

PERUSTELUT

1. Menettely

Komissio antoi 29. marraskuuta 2002 ehdotuksen [1] Euroopan parlamentin ja neuvoston direktiiviksi, jolla muutetaan muista lisäaineista kuin väri- ja makeutusaineista annettua direktiiviä 95/2/EY. Ehdotus toimitettiin Euroopan parlamentille ja neuvostolle samana päivänä. Euroopan talous- ja sosiaalikomitea antoi komission ehdotusta tukevan lausuntonsa 14. toukokuuta 2003.

[1] KOM(2002) 662 lopullinen - 2002/0274 (COD).

Pysyvien edustajien komitea hyväksyi tarkistetun tekstin 25. kesäkuuta 2003 yksimielisesti.

Euroopan parlamentti äänesti 3. heinäkuuta 2003 tarkistusten puolesta pysyvien edustajien neuvoston käsittelyn perusteella tarkistetun tekstin mukaisesti.

Koska Euroopan parlamentti ja neuvosto ovat ehdotuksesta yhtä mieltä, neuvosto aikoo saada ehdotuksen hyväksyttyä pysyvien edustajien neuvostossa Italian puheenjohtajakauden aikana.

2. Komission ehdotuksen tavoite

Komissio ehdotti direktiivin 95/2/EY muuttamista seuraavasti:

- hyväksytään uusi elintarvikkeiden lisäaine

- peruutetaan eräiden elintarvikelisäaineiden käyttöä koskevat luvat

- laajennetaan tiettyjen jo hyväksyttyjen elintarvikelisäaineiden käyttötarkoituksia

- selkeytetään stabilointiaineiden merkityssisältöä

- yhtenäistetään yhteisön tasolla elintarvikkeiden lisäaineiden käyttö aromiaineina.

3. Komission kanta Euroopan parlamentin tarkistuksiin

Komissio voi hyväksyä kaikki Euroopan parlamentin tekemät tarkistukset.

4. Päätelmät

Ottaen huomioon EY:n perustamissopimuksen 250 artiklan 2 kohdan komissio muuttaa ehdotustaan seuraavasti:

2002/0274 (COD)

Muutettu ehdotus: EUROOPAN PARLAMENTIN JA NEUVOSTON DIREKTIIVI elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 95 artiklan,

ottavat huomioon komission ehdotuksen [2],

[2] KOM(2002) 662 lopullinen - 2002/0274 (COD).

ottavat huomioon Euroopan talous- ja sosiaalikomitean lausunnon [3],

[3] NAT/173 - CESE 581/2003.

noudattavat perustamissopimuksen 251 artiklassa määrättyä menettelyä [4],

[4] [...].

sekä katsovat seuraavaa:

(1) Elintarvikelisäaineet voidaan hyväksyä käytettäviksi elintarvikkeissa ainoastaan, jos ne täyttävät elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY [5] liitteen II säännökset.

[5] EYVL L 40, 11.2.1989, s. 27. Direktiivi sellaisena kuin se on muutettuna direktiivillä 94/34/EY (EYVL L 237, 10.9.1994, s. 1).

(2) Elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY [6] vahvistetaan luettelo elintarvikelisäaineista, joita yhteisössä saa käyttää, sekä niiden käyttöä koskevat edellytykset.

[6] EYVL L 61, 18.3.1995, s. 1. Direktiivi sellaisena kuin se on viimeksi muutettuna direktiivillä 2001/5/EY (EYVL L 55, 24.2.2001, s. 59).

(3) Elintarvikelisäaineiden alalla käytettävät tekniikat ovat kehittyneet direktiivin 95/2/EY antamisen jälkeen. Direktiiviä olisi mukautettava tämän kehityksen huomioon ottamiseksi.

(4) Elintarvikkeissa sallittuja aromeja ja niiden valmistusaineita koskevan jäsenvaltioiden lainsäädännön lähentämisestä 22 päivänä kesäkuuta 1988 annetussa neuvoston direktiivissä 88/388/ETY [7] säädetään luettelon laatimisesta niistä lisäaineista, joita on välttämätöntä käyttää aromien varastoinnissa ja käytössä, ja sellaisten näiden lisäaineiden käyttöä koskevien erityissäännösten antamisesta, jotka voivat olla tarpeen kansanterveyden suojelemiseksi ja hyvän kauppatavan mukaisen kaupan varmistamiseksi.

[7] EYVL L 184, 15.7.1988, s. 61. Direktiivi sellaisena kuin se on viimeksi muutettuna komission direktiivillä 91/71/EY (EYVL L 47, 15.2.1991, s. 25).

(5) Direktiiviin 95/2/EY on suotavaa sisällyttää aromien varastoinnissa ja käytössä välttämättömiä lisäaineita koskevat toimenpiteet, jotta yhteisön lainsäädännöstä saataisiin avoimempaa ja johdonmukaisempaa ja jotta autettaisiin elintarvikkeiden valmistajia, erityisesti pieniä ja keskisuuria yrityksiä, noudattamaan elintarvikelisäaineita koskevaa yhteisön lainsäädäntöä. Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetussa Euroopan parlamentin ja neuvoston asetuksessa (EY) N:o 178/2002 [8] säädetään lisäksi, että aromit sisältyvät "elintarvikkeen" määritelmään.

[8] EYVL L 31, 1.2.2002, s. 1.

(6) Olisi sallittava sellaisten lisäaineiden käyttö, jotka ovat välttämättömiä takaamaan aromien turvallisuuden ja laadun ja helpottamaan niiden varastointia ja käyttöä, mutta tällaisissa aromeissa pitäisi olla lisäaineita vain se vähimmäismäärä, joka tarvitaan aiotun tavoitteen saavuttamiseksi. Kuluttajille on myös taattava paikkansapitävien, asianmukaisten ja harhaanjohtamattomien tietojen antaminen lisäaineiden käytön osalta.

(7) Elintarvikkeessa on aromin käytöstä johtuvia lisäaineita yleensä vähän, eikä näillä lisäaineilla ole teknisiä vaikutuksia elintarvikkeessa. Jos lisäaineella kuitenkin tietyissä olosuhteissa on teknisiä vaikutuksia koostetussa elintarvikkeessa, sitä olisi pidettävä koostetun elintarvikkeen lisäaineena eikä aromin lisäaineena, ja tällöin olisi sovellettava kyseisessä elintarvikkeessa olevia lisäaineita koskevia sääntöjä, myös myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetussa Euroopan parlamentin ja neuvoston direktiivissä 2000/13/EY [9] säädettyjä merkintäsääntöjä.

[9] EYVL L 109, 6.5.2000, s. 29. Direktiivi sellaisena kuin se on viimeksi muutettuna komission direktiivillä 2001/101/EY (EYVL L 310, 28.11.2001, s. 19).

(8) Elintarvikkeiden valmistajille olisi tiedotettava kaikkien lisäaineiden pitoisuuksista aromeissa, jotta ne voisivat noudattaa yhteisön lainsäädäntöä. Tämä vastaa direktiiviä 88/388/ETY, jossa edellytetään, että merkinnöissä on ilmoitettava kaikkien sellaisten ainesosien määrä, joiden määrä elintarvikkeessa on rajoitettu. Määrälliset rajoitukset ilmaistaan joko numeroina tai quantum satis -periaatteen mukaisesti.

(9) Suhteellisuusperiaatteen mukaisesti on perustavoitteena olevan markkinoiden yhtenäisyyden ja kuluttajansuojan korkean tason varmistamiseksi välttämätöntä ja aiheellista vahvistaa säännöt lisäaineiden käytöstä aromeissa. Tässä direktiivissä rajoitutaan siihen, mikä on tarpeen tavoitteiden saavuttamiseksi perustamissopimuksen 5 artiklan kolmannen kohdan mukaisesti.

(10) Erään jäsenvaltion pyynnön ja komission päätöksellä 97/579/EY [10] perustetun elintarvikealan tiedekomitean lausunnon mukaisesti pitäisi hyväksyä yhteisön tasolla vetykäsitelty poly-1-dekeeni, jolle on myönnetty lupa kansallisella tasolla direktiivin 89/107/ETY nojalla.

[10] EYVL L 237, 28.8.1997, s. 18. Päätös sellaisena kuin se on muutettuna päätöksellä 2000/443/EY (EYVL L 179, 18.7.2000, s. 13).

(11) Bifenyyli (E 230), ortofenyylifenoli (E 231) ja natriumortofenyylifenoli (E 232) on direktiivissä 95/2/EY mainittu sitrushedelmien pintakäsittelyssä käytettävinä säilöntäaineina. Ne sisältyvät kuitenkin kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY [11] mukaisesti kasvinsuojeluaineiden määritelmän piiriin. Tämän vuoksi niiden ei pitäisi enää sisältyä direktiivin 95/2/EY soveltamisalaan. Jäsenvaltioiden ja komission olisi varmistettava kaikin käytettävissä olevin keinoin, että lainsäädäntö on aukotonta näiden aineiden osalta. Näiden aineiden käyttöä kasvinsuojeluaineina koskevat luvat olisi käsiteltävä mahdollisimman joutuisasti.

[11] EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2002/64/EY (EYVL L 189, 18.7.2002, s. 27).

(12) Elintarvikealan tiedekomitea totesi 4. huhtikuuta 2003, että lisäaineiden E 214-E 219 (p-hydroksibentsohapon alkyyliesterit ja niiden natriumsuolat) hyväksyttävää päiväsaantia koskeva tilapäinen lupa olisi peruutettava, ellei annoksesta ja toksisuudesta esitetä uutta tietoa.

(13) Tämän vuoksi direktiiviä 95/2/EY olisi muutettava vastaavasti.

(14) Neuvoston direktiivissä 67/427/ETY [12] säädetään valvontamenettelyt sitrushedelmien pintakäsittelyaineille. Koska näiden säilöntäaineiden käyttö sitrushedelmissä ei enää ole sallittua direktiivin 95/2/EY mukaisesti, on tarpeen kumota kyseinen direktiivi.

[12] EYVL L 148, 11.7.1967, s. 1.

(15) Elintarvikealan tiedekomiteaa on direktiivin 89/107/ETY 6 artiklan mukaisesti kuultu ennen sellaisten säännösten antamista, jotka saattavat vaikuttaa kansanterveyteen,

OVAT ANTANEET TÄMÄN DIREKTIIVIN:

1 artikla

Muutetaan direktiivi 95/2/EY seuraavasti:

1) Korvataan 1 artiklan 3 kohdan v alakohta seuraavasti:

"v) "stabilointiaineilla" aineita, jotka mahdollistavat elintarvikkeen fyysis-kemiallisen tilan ylläpitämisen; stabilointiaineisiin kuuluu aineita, jotka mahdollistavat tasaisen seoksen säilymisen kahdesta tai useammasta sekoittumattomasta aineesta elintarvikkeessa, aineita, jotka stabiloivat, ylläpitävät tai vahvistavat elintarvikkeen olemassa olevaa väriä, ja aineita, jotka lisäävät elintarvikkeen sitoutumiskykyä, mukaan luettuna ristisidosten muodostuminen proteiinien välille niin, että elintarvikkeen osat voidaan sitoa ennastetuksi elintarvikkeeksi;"

(2) Lisätään seuraavat kohdat 2 artiklan 8 kohdan jälkeen:

"9. Lisäaineiden E 231 (ortofenyylifenoli) ja E 232 (natriumortofenyylifenoli) osalta liitteessä olevan 4 kohdan a alakohta tulee voimaan heti, kun näillä aineilla käsiteltyjen elintarvikkeiden merkitsemistä koskevien vaatimusten soveltaminen aloitetaan torjunta-aineiden enimmäisjäämiä koskevan yhteisön lainsäädännön mukaisesti.

10. Komissio ja Euroopan elintarviketurvallisuusviranomainen tarkastelevat uudelleen lisäaineiden E 214-E 219 käytön ehtoja 1 päivään heinäkuuta 2004 mennessä.

11. Kahden vuoden kuluessa tämän direktiivin voimaantulosta komissio toimittaa Euroopan parlamentille ja neuvostolle kertomuksen lisäaineiden uudelleenarvioinnin edistymisestä. Arvioinnissa keskitytään erityisesti lisäaineisiin E 432-E 436 (polysorbaatit) sekä lisäaineisiin E 251 ja E 252 (nitraatit) ja E 249 ja E 250 (nitriitit)."

(3) Korvataan 3 artiklan 1 kohta seuraavasti:

"1. Elintarvikelisäaineen esiintyminen elintarvikkeessa on sallittua:

a) muussa kuin 2 artiklan 3 kohdassa tarkoitetussa koostetussa elintarvikkeessa sikäli kuin elintarvikelisäaine on sallittu jossakin koostetun elintarvikkeen ainesosassa,

b) elintarvikkeessa, johon on lisätty aromia, sikäli kuin elintarvikelisäaineen käyttö aromissa on sallittua tämän direktiivin mukaisesti ja lisäaine on siirtynyt elintarvikkeeseen aromin välityksellä edellyttäen, että elintarvikelisäaineella ei ole teknisiä vaikutuksia lopputuotteessa, tai

c) jos elintarvike on tarkoitettu käytettäväksi ainoastaan koostetun elintarvikkeen valmistuksessa ja sikäli kuin koostettu elintarvike on tämän direktiivin määräysten mukainen."

(4) Lisätään seuraava kohta 3 artiklan 2 kohdan jälkeen:

"3. Lisäaineiden käyttö aromiaineissa on rajoitettava vain määrään, joka on välttämätön takaamaan aromien turvallisuuden ja laadun ja helpottamaan niiden varastointia. Lisäaineiden käyttö aromiaineissa ei myöskään saa johtaa kuluttajia harhaan eikä vaarantaa kuluttajien terveyttä. Jos elintarvikkeen lisäaineella on aromiaineena teknisiä vaikutuksia elintarvikkeessa, sitä on pidettävä elintarvikkeen lisäaineena eikä aromin lisäaineena."

(5) Muutetaan liitteet tämän direktiivin liitteen mukaisesti.

2 artikla

Kumotaan direktiivi 67/427/ETY.

3 artikla

Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset siten, että

- tämän direktiivin vaatimukset täyttävien tuotteiden kauppa ja käyttö sallitaan viimeistään [18 kuukautta voimaantulosta] alkaen

- niiden tuotteiden, jotka eivät täytä tämän direktiivin vaatimuksia, kauppa ja käyttö kielletään viimeistään [24 kuukautta voimaantulosta] alkaen. Tuotteita, jotka on saatettu markkinoille tai joihin on lisätty pakkausmerkinnät ennen kyseistä päivämäärää mutta jotka eivät täytä tämän direktiivin vaatimuksia, voidaan kuitenkin myydä niiden varastojen ehtymiseen saakka.

Jäsenvaltioiden on ilmoitettava tästä komissiolle.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

4 artikla

Tämä direktiivi tulee voimaan [kahdentenakymmenentenä] päivänä sen jälkeen, kun se on julkaistu Euroopan unionin virallisessa lehdessä.

5 artikla

Tämä direktiivi on osoitettu kaikille jäsenvaltioille.

Tehty Brysselissä [...] päivänä [...]kuuta [...].

Euroopan parlamentin puolesta Neuvoston puolesta

Puhemies Puheenjohtaja

LIITE

Muutetaan direktiivin 95/2/EY liitteet seuraavasti:

1) Liitteessä I:

a) Korvataan huomautus 2 seuraavasti:

"2. Numeroiden E 407, E 407a ja E 440 kohdalla lueteltuja aineita voidaan standardoida sokerilla sillä edellytyksellä, että tästä ilmoitetaan numeron ja nimen lisäksi."

b) Korvataan lisäaineluettelossa kohta E 170 seuraavalla: 'E 170 Kalsiumkarbonaatti' .

c) Lisätään lisäaineluetteloon kohtaan E 466 nimike 'Selluloosakumi' ja kohtaan E 469 nimike 'Entsymaattisesti hydrolysoitu selluloosakumi'

2) Liitteessä II:

a) Lisätään "Kaakao- ja suklaatuotteet sellaisina kuin ne määritellään direktiivissä 2000/36/EY " -nimikkeen kohdalla lisäaineiden ja enimmäismäärien luetteloon seuraava:

>TAULUKON PAIKKA>

b) Lisätään "Jäädytetyt ja pakatut jalostamattomat hedelmät ja vihannekset; nautintavalmiit pakatut, jäähdytetyt jalostamattomat hedelmät ja vihannekset sekä pakatut jalostamattomat ja kuoritut perunat" -nimikkeen kohdalla lisäaineiden ja enimmäismäärien luetteloon seuraava:

>TAULUKON PAIKKA>

c) Lisätään "Hedelmähilloke"-nimikkeen kohdalla lisäaineiden ja enimmäismäärien luetteloon seuraavat:

>TAULUKON PAIKKA>

d) Lisätään "Mozzarella ja herajuusto" -nimikkeen kohdalla lisäaineiden ja enimmäismäärien luetteloon seuraava:

>TAULUKON PAIKKA>

e) Lisätään liitteen loppuun seuraavat rivit:

>TAULUKON PAIKKA>

f) Muutetaan kohta "E 170 Kalsiumkarbonaatit" muotoon "E 170 Kalsiumkarbonaatti".

3) Liitteessä III olevassa A osassa:

a) Korvataan nimike "Vähittäismyyntiin tarkoitetut esileivotut valmiiksi pakatut leipomotuotteet" seuraavasti "Vähittäismyyntiin tarkoitetut esileivotut, valmiiksi pakatut leipomotuotteet ja vähittäismyyntiin tarkoitettu leipä, jonka energiasisältöä on pienennetty".

b) Lisätään tämän osan loppuun seuraavat rivit:

>TAULUKON PAIKKA>

4) Liitteessä III olevassa C osassa:

a) Poistetaan seuraavat rivit:

>TAULUKON PAIKKA>

b) Lisätään elintarvikelisäaineen E 1105 kohdalle elintarvike seuraavasti:

>TAULUKON PAIKKA>

5) Liitteessä III olevassa D osassa:

a) Lisätään elintarvikelisäaineiden E 310, E 311, E 312 ja E 320 kohdalle elintarvikkeet ja enimmäismäärät seuraavasti:

>TAULUKON PAIKKA>

b) Korvataan elintarvikelisäaineiden E 315 ja E 316 kohdalla mainittujen elintarvikkeiden luettelossa nimike "Lihapuolisäilykkeet ja lihasäilykkeet" seuraavasti "Suolavedessä säilötyt lihavalmisteet ja lihasäilykkeet".

6) Liitteessä IV:

a) Lisätään elintarvikelisäaineiden E 338-E 452 kohdalle elintarvike ja enimmäismäärä seuraavasti:

>TAULUKON PAIKKA>

b) Poistetaan elintarvikelisäaineiden E 338-E 452 kohdalta elintarvike ja enimmäismäärä seuraavasti:

>TAULUKON PAIKKA>

c) Lisätään elintarvikelisäaineen E 416 kohdalle elintarvike ja enimmäismäärä seuraavasti:

>TAULUKON PAIKKA>

d) Lisätään elintarvikelisäaineiden E 432-E 436 kohdalle elintarvikkeet ja enimmäismäärät seuraavasti:

>TAULUKON PAIKKA>

* Mausteiden oleoresiinit määritellään mausteuutteiksi, joista on haihdutettu uuttamisliuotin, jolloin jäljelle jää haihtuvan öljyn ja mausteen hartsiaineksen seos.

e) Lisätään elintarvikelisäaineen E 444 kohdalle elintarvike ja enimmäismäärä seuraavasti:

>TAULUKON PAIKKA>

f) Lisätään elintarvikelisäaineiden E 551-E 559 kohdalle elintarvike ja enimmäismäärä seuraavasti:

>TAULUKON PAIKKA>

g) Lisätään elintarvikelisäaineen E 900 kohdalle elintarvike ja enimmäismäärä seuraavasti:

>TAULUKON PAIKKA>

h) Korvataan elintarvikelisäaineen E 903 kohdalla mainittujen elintarvikkeiden ja enimmäismäärien luettelossa enimmäismäärät seuraavasti:

>TAULUKON PAIKKA>

i) Lisätään elintarvikelisäaineen E 459 kohdalle elintarvike ja enimmäismäärät seuraavasti:

>TAULUKON PAIKKA>

j) lisätään liitteen loppuun seuraava rivi:

>TAULUKON PAIKKA>

7) Liitteessä V:

a) Lisätään seuraava rivi:

>TAULUKON PAIKKA>

b) Lisätään numeron E 468 kohdalle nimike "silloitettu selluloosakumi".

8) Liitteessä VI:

a) Lisätään johdantohuomautuksessa ensimmäisen kohdan jälkeen seuraava kohta:

"Äidinmaidonkorvikkeet, vieroitusvalmisteet ja lastenruoat saavat sisältää natriumoktenyylisukkinaattitärkkelystä (E 1450) sen seurauksena, että niihin lisätään vitamiinivalmisteita tai monityydyttymättömiä rasvahappovalmisteita. Nautintavalmis tuote saa sisältää elintarvikelisäainetta E 1450 100 mg/kg vitamiinivalmisteista ja 1 000 mg/kg monityydyttymättömistä rasvahappovalmisteista."

b) Korvataan 4 osassa otsikko seuraavasti:

"Sallitut elintarvikelisäaineet erityisiin lääkinnällisiin tarkoituksiin tarkoitetuissa imeväisten ja pikkulasten ruokavaliovalmisteissa, siten kuin ne on määritelty komission direktiivissä 1999/21/EY"**

** Komission direktiivi 1999/21/EY, annettu 25 päivänä maaliskuuta 1999, ruokavaliovalmisteista erityisiin lääkinnällisiin tarkoituksiin (EYVL L 91, 7.4.1999, s. 29)."

c) Lisätään 4 osan taulukkoon seuraava:

>TAULUKON PAIKKA>